# Mareivystė

Adomas Mickevičius

> Utwór opracowany został w ramach projektu Wolne Lektury przez fundację Wolne Lektury.

Ūžmas didesnis, marių vaidinas baidyklės[2],
Laivininks[3] aukštyn ropia ir ore pasviro,
Išsitiesė kaip ilgas, tarytum pastiro,
Lyg tykodamas voras iš savo sėdyklės[4] .

Vėsula! Dūksta laivas, žąslus šalin trenkia,
Skenda putų pusnynuos, voliojasi, narsto,
Kelia sprandą, pamynė bangas, dangų varsto,
Kakta debesius skaldo, sparnais vėjus lenkia.

Mano siela kaip stiebas dausomis[5] lekioja,
Pujoja vaidentuvė[6] lyg kasa šių burių,
Rykauju su linksmuoju keliauninkų būriu;

Ištiesiu rankas, puolu ant krūties laivinės[7],
Rodos, bestumiu laivą pajėga krūtinės[8]:
Malonu man! Gaivu! Kaip paukščiui, kurs skrajoja!

mareivystė — jūreivystė. [przypis edytorski]

baidyklė — šmėkla. [przypis edytorski]

laivininks — jūreivis. [przypis edytorski]

sėdyklė — sėdynė. [przypis edytorski]

dausos — padangė. [przypis edytorski]

vaidentuvė — vaizduotė. [przypis edytorski]

ant krūties laivinės — ant laivo krūtinės. [przypis edytorski]

pajėga krūtinės — krūtinės jėga, energija. [przypis edytorski]